b'\n_START_ARTICLE_\nFarbauti\n_START_SECTION_\nObitelj\n_START_PARAGRAPH_\nNije poznato tko su Farbautijevi roditelji, ali oni su o\xc4\x8dito divovi. On je o\xc5\xbeenio divicu Laufej. Rodila mu je boga vatre Lokija te divove Helblindija i Bileista. Farbauti je za\xc4\x8deo Lokija na ovaj na\xc4\x8din - bacio je munju na svoju suprugu, i ona je zatrudnjela. Preko Lokija, koji je zavr\xc5\xa1io u okovima zbog svojih zlodjela, Farbauti je djed vuka Fenrira, zmije Jormunganda, bo\xc5\xbeice Hele te bogova Narfija i Valija.\n_START_SECTION_\nTeorije\n_START_PARAGRAPH_\nPostoji teorija da je Farbauti zapravo drugo ime za Bergelmira, diva koji je pre\xc5\xbeivio op\xc4\x87i potop te je sa svojom \xc5\xbeenom stvorio novu rasu divova._NEWLINE_Prema Axelu Kocku, mit o ro\xc4\x91enju Lokija nakon \xc5\xa1to je Farbauti munjom pogodio svoju \xc5\xbeenu mo\xc5\xbee se protuma\xc4\x8diti ovako: munja (Farbauti) udara li\xc5\xa1\xc4\x87e (Laufej) ili borove iglice (Nal) i stvara vatru (Loki).'